梁雍婷奪「女配」哽咽 姜大衞一擊即中攞「男配」
「最佳男配角」由姜大衞憑電影《白日之下》奪得,童星出身、入行超過70年的他,首次入圍該獎項便奪獎,全場起立鼓掌致意。他在台上透露與哥哥秦沛均憑弟弟爾冬陞有份做幕後之電影奪獎,談到得獎感受,他向台下太太李琳琳大講愛的宣言:「我好想多謝我太太,今年係我哋結婚50周年,你話想我以最低調嘅方法將個獎交畀你,I Love You!」李琳琳被老公的一番感言感動到眼濕濕,並向老公飛吻,可謂甜到爆!姜大衞受訪時難掩興奮心情:「相隔50幾年再攞獎,真係冇諗過!(點慶祝?)要問我大人。(加家用?)佢加畀我就真,我諗會嘅。」
同樣憑該片奪「最佳女配角」的梁雍婷,成功擊敗楊偲泳等對手,並繼早前亞洲電影大獎後再勇奪「女配」,她於台上哽咽表示自覺是一個幸運的人,還特別感謝已故恩師廖啟智。原來她於低潮期獲對方撰親筆信鼓勵,信封內還有一疊鈔票,令她非常感動,直言至今每當感到迷失時,便會以該信件提醒自己曾經遇上一位好老師,更說:「佢教我點成為一個好演員,係一位好好嘅老師同前輩,好錫每一位學生,亦教識我點樣做每件事都無愧於心。」